Formati za kompresiju slike

Rezime: Razvojem digitalne fotografije javila se mogućnost pohranjivanja podataka u različitim formatima. Da bi slike zauzimale što manje memorije potrebno je izvršiti kompresiju slike tj. smanjiti njenu veličinu. U ovom radu ćemo objasniti šta je to kompresija slike, koji su algoritmi za kompresiju slike i koji su to formati slike.

Uvod
U današnje vrijeme sve su veći zahtjevi za prenosom što veće količine podataka. To se pokušava realizovati hardware-skim rješenjima, koja ipak pomalo počinju dosezati svoje realne granice (ograničenja koja nameću same tehnološke mogućnosti), pa se pribjegava software-skim rješenjima, koja nastoje sliku sažeti na što manju veličinu, da bi se moglo prenijeti više slika u jedinici vremena, preko istog ograničenog prenosnog sistema. Kompresijom podataka (slika) mogu se postići izvrsni rezultati, npr. slika dimenzija 1024 pixela x 1024 pixela x 24 bita, bez kompresije zauzima oko 3 MB memorijskog prostora i potrebno je oko 7 minuta za njen prenos koristeći brzu 64 Kbit/s, dok je za sliku kompresovanu u odnosu 10:1 potrebno 300 KB memorijskog prostora, a za njen prenos je potrebno oko 30 sekundi. Prenos velikih slikovnih fajlova predstavlja usko grlo distribuiranih sistema. Kod kompresije važni su prenosivost i performance. Današnja rješenja za kompresiju su relativno prenosiva (između različitih platformi) budući da uveliko zadovoljavaju međunarodne standarde.[1]


Metode kompresije
Metode kompresije slike (“intraframe compression”) mogu se generalno podijeliti u dvije grupe:
- kompresija bez gubitka podataka (“lossless”)
- kompresija sa gubitka podataka (“lossy”)

Slika1. Metode kompresije

Kompresija ili sažimanje podataka bez gubitka (engl. lossless compression) je algoritam sažimanja podataka pri kome ne dolazi do gubitka podataka i kvaliteta informacija.Postupak je u potpunosti reverzibilan, što znači da datoteka komprimovana ovim načinom sažimanja, kada se dekomprimuje, potpuno odgovara izvoru (originalnoj datoteci).  Formati koje koriste programi za obradu slike često koriste lossless algoritme kompresije.Formati datoteka koje koristi kompresija bez gubitka informacija su: GIF, PNG, TIFF i BMP.[2]
Kompresija s gubitkom (engl. lossy compression) je način sažimanja digitalnih podataka s prihvatljivim gubicima. Najpoznatiji formati datoteka koji koriste ovaj način sažimanja za slike je JPG.. Ovim načinom sažimanja dobija se datoteka malo manjeg kvaliteta, ali značajno manje veličine. [3]
Metode sa gubicima zasnivaju se na modelima ljudske percepcije (više kompresuju one atribute slike koji manje doprinose ukupnom izgledu slike) , one uzrokuju degradaciju slike u svakom koraku (svakim slijedećim korakom kompresije/dekompresije slika se degradira) , ali najčešće omogućuju daleko veće omjere kompresije nego metode bez gubitaka.[2]




Metode kompresije bez gubitka
 Ove metode osiguravaju jednakost izvorne i kompresirane slike. To je vrlo važno ukoliko je osim visoke razlučljivosti potrebno i osigurati nepromijenjeno arhiviranje slika (npr. u medicini) 
1) Run-length kodiranje 
Ovaj algoritam provjerava datoteku, te ubacuje specijalne znakove (engl. „token”) svaki put kad naiđe na niz od dva ili više jednakih znakova. To je vrlo jednostavna metoda koja koristi činjenicu da su u mnogim datotekama česti nizovi istih vrijednosti. Lako se implementira, softverski ili hardverski, vrlo je brzo i lako se provjerava. Negativna strana je što ima ograničene kompresijske mogućnosti. Slika 2 prikazuje princip run-lenght kodiranja [4].

Slika 2. Princip run-lenght kodiranja
2) Huffman kodiranje 
Ovaj algoritam se temelji na činjenici da se neki znakovi pojavljuju češće nego drugi. Na tom principu algoritam izgrađuje težinsko binarno stablo, dakle na principu frekvencije pojavljivanja pojedinih znakova. Svakom elementu tog stabla se pridružuje nova kodna riječ koja je određena pozicijom znaka u stablu. Znak koji se najčešće ponavlja postaje korijen stabla te se njemu pridružuje najkraća kodna riječ. Kodna riječ najrjeđe ponavljanog znaka može biti i dvostruko duža od samog znaka. Omjer kompresije iznosi oko 1:2 za nekorelirane slike, dok za tipične slike omjer kompresije iznosi oko 1:1,2 do 1:2,5. Slika 3 prikazuje princip Huffman kodiranja [4].

Slika 3. Princip Huffman kodiranja
3) Entropijsko kodiranje
 Najčešće se koristi pristup koji se temelji na tome da koder i dekoder sadrže jednak rječnik metasimbola od kojih svaki predstavlja cijelu sekvenciju ulaznih znakova. Ako se sekvencija ponovi nakon što je pronađen simbol za nju, tada se ona zamjenjuje tim simbolom. Kodirani podaci ne trebaju sadržavati rječnik (nizovi znakova=simbol), budući da je rječnik sadržan u koderu i dekoderu. Omjer kompresije iznosi do 1:8 za prosječne slike. Relativno su problematični za implementaciju jer sadrže tablice koje rastu s izvođenjem algoritma. Slika 4 prikazuje princip entropijskog kodiranja [4].

Slika 4. Princip entropijskog kodiranja
4) Kodiranje područja 
Ova metoda je poboljšana verzija run-lenght kodiranja koja iskorištava dvodimenzionalnu karakteristiku slika. Algoritam pokušava pronaći pravokutne regije jednakih karakteristika, koje se potom kodiraju u opisnoj formi kao elementi s dvije točke i određenom strukturom. Da bi se omogućilo dekodiranje bez gubitaka, cijela slika treba biti opisana. Moguće performanse temelje se na vrlo kompleksnom problemu pronalaženja najvećih područja jednakih karakteristika. Vrlo je efikasan način kodiranja, no zbog svoje nelinearnosti onemogućuje hardversku implementaciju, te je relativno spor [4].

Metode kompresije sa gubicima 
Ove metode sastoje se od tri komponente :
· modelovanje slike (definicija transformacije koja se koristi)
· kvantizacija parametara (kvantizacija podataka dobijenih transformacijom)
· kodovanje
Prvi dio, modelovanje slike, usmjeren je na iskorištavanje statističkih karakteristika slike (npr. korelacija). Pokušava se da što manji broj koeficijenata u transformisanom domenu sadrži što veći dio informacija originalne slike. Ova faza najčešće ne rezultira nikakvim gubitkom informacija.
Cilj kvantizacije je da smanji količinu podataka potrebnu za predstavljanje informacija u novom domenu. Kod kvantizacije u većini slučajeva dolazi do gubitka informacija.
Kodovanje optimizuje reprezentaciju informacija, te se može unijeti detekcija grešaka.
Performanse algoritama za kodovanje s gubicima se najčešće izražavaju preko dva faktora:  
· faktor kompresije
· distorzija proizvedena nakon rekonstrukcije
Prvi faktor je objektivan, dok drugi uveliko zavisi o samom izboru slike.
Danas se najčešće koristi transformaciono kodovanje kao što je npr. JPEG budući da postoje već neki oblici standardizacije procesa.[1]
JPEG kompresija
[image: ]Nazvan po radnoj organizaciji koja ga je izdala - Joint Photographic Experts Group - JPEG (.jpg, .jpeg) vjerojatno je najzastupljeniji grafički format na webu. Sadržaj slike komprimira se uz gubitak kvalitete, ali uz mogućnost odabira stepena kompresije. Veći stepen kompresije rezultira manjom datotekom te uštedama u vremenu učitavanja i utrošenom prometu, ali i datotekom slabije kvalitete slike. Stoga, idealna datoteka formata JPEG je komprimirana do tog nivoa da je pad u kvaliteti slike neprimjetan, a da je datoteka razumne veličine. Kompresija unutar formata JPEG izvršava se uz diskretnu kosinusnu transformaciju (DCT).
U tipičnim slučajevima moguće je ostvariti stepen kompresije od 10:1 uz nezamjetan gubitak kvalitete slike.
Međutim, potrebno je definirati "tipičan slučaj". JPEG kompresija najbolje je iskoristiva nad fotografijama i slikama realističnih scena, gdje su promjene u tonu i boji slike glatke, a slika općenito raznolika i šarolika - jednom riječju kompleksna. Stoga, JPEG na webu treba koristiti većinom za prikaz kompleksnih sadržaja poput fotografija.



                                                        



                      Slika 5. Infografik JPEG[5]
Prilikom spremanja datoteke u JPEG format potrebno je odrediti stepen kompresije, najčešće pritom odabirući inverzan podatak - kvalitetu slike. Obzirom da kvaliteta slike komprimirana JPEG-om izravno ovisi o sadržaju (kompleksnosti) slike, prilikom spremanja datoteke preporučljivo je izvršiti niz testova odabirom različitih novao  kvaliteta slike te međusobno uspoređivajući rezultate. Potrebno je odabrati nivo  kvalitete slike na skali [1,100] na kojem je omjer kvalitete slike i veličine datoteke optimalan.[6]

Slika 6. Jača i slabija kompresija utiče na strukturu fotografije[7]

BMP format
BMP je nekompresirani slikovni format datoteke u kome je slika razložena na sitne kvadratiće, tzv. piksele. Prilikom digitalizacije slike, svakom pikselu se definira položaj po horizontali i vertikali (x i y), nijansa boje i intenzitet osvijetljenosti. Skup ovih podataka uz podatke o marginama, dimenzijama prikaza i dr. čini slikovnu datoteku s nastavkom .BMP. Uslijed činjenice da se za svaki piksel čuva nekoliko podataka, još jednom:
· položaj po horizontali i vertikali (x i y)
· nijansa boje i intenzitet osvijetljenosti
slijedi da slike u BMP slikovnom formatu ispadaju jako velike, jer se npr. samo za boju u sistemu 24 bitne boje za svaki piksel trebaju tri okteta/bajta, plus položaj i intenzitet osvijetljenosti.[8]







GIF format
[image: ]Predstavljen 1987. te primarno namijenjen za uporabu na webu, format GIF (Graphics Interchange Format) ubrzo je postao vrlo raširen format na webu zbog svojih karakteristika - podržanosti i prenosivosti.Za razliku od ostalih formata, GIF koristi paletu unaprijed indeksiranih boja. Podržava najviše 8-bitnu dubinu boje (256 boja), što mu je ujedno i glavni nedostatak. Obzirom da koristi unaprijed definiranu paletu boja te da se u sadržaj datoteke sprema korištena paleta, mogu se odabrati bilo kojih 256 boja iz 24-bitne RGB palete (16M boja). Primjerice, možemo odabrati 256 nijansi plave boje ili po nekoliko nijansi od svake boje.GIF podržava transparenciju na razini jednog bita (binarna transparencija). Za svaki se piksel može definirati binarno - potpuna prozirnost ili potpuna boja s ugrađene palete boja.Osim osnovne inačice, GIF je na webu u potpunosti podržan i kao animirani format. Animirani GIF sastoji se niza GIF sličica (frames) spremljenih u jednu GIF datoteku. Za svaku sličicu se definira njezino trajanje, a za cijelu GIF animaciju definiraju se obrasci ponašanja (poput animiraj jednom i stani na zadnjoj sličici, animiraj N puta ili rotiraj animaciju).[9] 

                Slika 7. Infografik GIF[5]	


Ako se ipak koriste za fotografije, nedostaci se ublažavaju postupkom Dithering-a, kojim se uz uporabu raspoložive palete boja primjenom različitih algoritama za rasteriranje, postižu efekti bliži izvorniku.[10]

Izvorna slika (BMP) . . . . . . . . . . . . . . . GIF bez ditheringa . . . . . . ........ . . . . . . . . . . . GIF uz dithering
Slika 8. GIF sa i bez ditheringa[10]


TIFF format
Tagged-Image File Format (TIFF, TIF) je format koji je u vlasništvu Adobe korporacije i veoma je fleksibilan i prilagodljiv format. Koristi se za razmjenu datoteka između aplikacija i računarskih platformi. TIFF je format rasterske slike podržan od gotovo svih aplikacija za crtanje, obradu slika i raspoređivanja elemenata na stranici. Takođe gotovo svi Desktop skeneri mogu da proizvedu TIFF sliku.(12)Okvir za dijalog TIFF options nudi nekoliko vrsta kompresije. I ovdje se može koristiti neka od kompresija bez gubitaka ili kompresija sa gubitkom. Uz ovaj format se preporučuje LZW kompresija jer večina programa koji podržavaju TIFF, podržava i ovu vrstu kompresije.[11]

[image: ]PNG format
PNG (eng. Portable Network Graphics) je otvoreni grafički format namjenjen pohrani ili streamingu nepokretnih slika bez gubitaka, nastao kao zamjena za GIF. Ime se čita ping. PNG podržava slike zasnovane na paleti (s paletom definiranom 24 bitnim RGB bojama), greyscale slike (sivih tonova) i RGB slike. Zamišljen je kao grafički format za razmijenu preko interneta, a ne za profesionalnu upotrebu, tako da ne primjenjuje neke druge sheme boja (kao što je CMYK (cyan-mangenta-yellow-black)).[12]
















                    Slika 9. Infografik PNG[5]
RAW format

RAW – Simbolizira nekoliko „sirovih“ formata koji su dostupni na digitalnim fotoaparatima (skupim modelima Pentaxa, Lieca, Samsunga, Nikona…), te se ne odnosi na konkretan format. Ti sirovi formati se razlikuju od proizvođača do proizvođača, no sve te slike su ogromne (jedna i do 20-30 MB), iznimno visoke kvalitete i moraju se uz pomoć dodatnog softvera konvertirati u jedan od standardnih formata za obradu. Rijetko koja aplikacija može učitati takvu sliku i obrađivati je.[13]

Zaključak

Prilikom snimanja slike, morate obratiti pažnju na format i kompresiju. Izborom dobre kompresije možete smanjiti veličinu slike i od nekoliko puta. Ukoliko treba skladištiti crtež ili sliku s relativno malo boja najbolje je koristiti GIF format jer daje najbolji odnos između kvaliteta i zauzeća prostora na disku.  Za fotografije s mnogo boja (ili nijansi sive boje) odnosno prelaza boja koje trebaju biti što kvalitetnije preporučuje se upotreba TIFF formata. Za istu namjenu, ali ako nije toliko kritičan kvalitet slike već je bitno zauzeće memorije preporuča se JPEG format.

